CELEX: 62016TN0348
Language: lt
Date: 2016-06-27 00:00:00
Title: Byla T-348/16: 2016 m. birželio 27 d. pareikštas ieškinys byloje Aristoteleio Panepistimio Thessalonikis/Europos mokslinių tyrimų tarybos vykdomoji įstaiga (ERCEA)

16.8.2016   
            
            
               LT
            
            
               Europos Sąjungos oficialusis leidinys
            
            
               C 296/39
            
         2016 m. birželio 27 d. pareikštas ieškinys byloje Aristoteleio Panepistimio Thessalonikis/Europos mokslinių tyrimų tarybos vykdomoji įstaiga (ERCEA)
   
   (Byla T-348/16)
   (2016/C 296/49)
   Proceso kalba: graikų
   
      Šalys
   
   
      Ieškovas: Aristoteleio Panepistimio Thessalonikis (Salonikai, Graikija), atstovaujamas advokato B. Christianos
   
      Atsakovė: Europos mokslinių tyrimų tarybos vykdomoji įstaiga (ERCEA)
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti, kad 2016 m. gegužės 26 d. debeto avizoje Nr. 3241606289 pateiktas atsakovės reikalavimas, kad Aristoteleio Panepistimio Thessalonikis grąžintų dalį, t. y. 245 525,43 euro, projektui MINATRAN skirto finansavimo yra nepagrįstas ir kad ši suma atitinka finansuotinas išlaidas;
            
         
               —
            
            
               priteisti iš Europos mokslinių tyrimų tarybos vykdomosios įstaigos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovas Europos Sąjungos Teisingumo Teismo pagal SESV 272 straipsnį prašo konstatuoti, kad ERCEA ginčijama suma atitinka finansuotinas išlaidas.
   Pagrįsdamas ieškinį ieškovas teigia, kad ERCEA ginčijamos išlaidos yra finansuotinos, o būtent personalo išlaidos, komandiruočių išlaidos ir netiesioginės išlaidos. Tai patvirtina ieškovo pateikti įrodymai ERCEA per patikrinimą vietoje ir susirašinėjant, ir ypač bendras pateiktų įrodymų vertinimas.